turjo4nis/wikipedia-bn-dump-20250701 huggingface dataset:
গানিম আল মুফতাহ

গানিম আল-মুফতাহ হলেন একজন কাতারি ইউটিউবার, উদ্যোক্তা এবং কডাল রিগ্রেশন সিনড্রোমে আক্রান্ত জনহিতৈষী। ২০১৭ সালে তিনি মাত্র ১৫ বছর বয়সে কাতারের সর্বকনিষ্ঠ উদ্যোক্তা হয়ে ওঠেন।

জীবনী 
২০০২ সালের ৫ই মে তিনি জন্মগ্রহণ করেন। মাতৃগর্ভে থাকাকালীনই তার কডাল রিগ্রেশন সিনড্রোম নামক শারীরিক ত্রুটি ধরা পড়ে। সেসময় বিভিন্নজন তার মাকে গর্ভপাত করার পরামর্শ দিলেও, তারা গর্ভপাত না করার সিদ্ধান্তে অটল থাকেন। গর্ভাবস্থায় তার দুই পা সহ মেরুদণ্ডের নিম্নাংশের বিকাশ ব্যাহত হয়। ফলে দুই পা ছাড়াই জন্মগ্রহণ করেন গানিম। বর্তমানে তিনি বিশ্ববিদ্যালয়ে রাষ্ট্রবিজ্ঞান বিষয়ে অধ্যয়ন করছেন। উদ্যোক্তা হিসেবে তিনি কাতারে গারসিয়া আইসক্রিম নামের একটি নিজস্ব কোম্পানি প্রতিষ্ঠা করেন। কাতারজুড়ে এর ছয়টি শাখা রয়েছে।

২০১৮ সালে তিনি টেড এক্স কাতার বিশ্ববিদ্যালয়ের হয়ে একটি বক্তৃতা দেওয়ার মাধ্যমে বিশ্বজুড়ে আলোচনায় আসেন। এরপর সামাজিক যোগাযোগ মাধ্যমে তিনি ব্যাপক পরিচিতি পান। ইনস্টাগ্রামসহ সামাজিক যোগাযোগ মাধ্যমে তার তিন মিলিয়নেরও বেশি অনুসারী রয়েছে।

পা না থাকা সত্ত্বেও হাতের সাহায্যেই তিনি সাঁতার, স্কুবা ডাইভিং, স্কেটবোর্ডিং, রক ক্লাইম্বিংয়ের মতো বিভিন্ন কর্মকাণ্ডে সম্পৃক্ত। স্কুলে থাকাকালীন হাতে বুট লাগিয়ে 'স্বাভাবিক আকৃতি'র বন্ধুদের সাথেই ফুটবল খেলতেন। শুধু হাতের সাহায্যেই ওমানে অবস্থিত উপসাগরীয় অঞ্চলের সর্বোচ্চ পর্বতশৃঙ্গ জাবাল শামসও জয় করেছেন তিনি।

২০২২ বিশ্বকাপ 
২০২২ সালের ১লা এপ্রিলে কাতার সরকার এক বিবৃতিতে ২০২২ ফিফা বিশ্বকাপে কাতারের পক্ষ থেকে তাকে শুভেচ্ছাদূত নিযুক্ত করার কথা ঘোষণা করে। হলিউড অভিনেতা মরগান ফ্রিম্যানের সাথে তিনি এই বিশ্বকাপের উদ্বোধনী অনুষ্ঠানের সূচনা করেন। ফুটবল বিশ্বকাপের ৯২ বছরের ইতিহাসে এবারই প্রথম আসরের সূচনালগ্নে কুরআনের আয়াত তিলাওয়াত করা হয়। অনুষ্ঠানের সূচনাপর্বে মরগান ফ্রিম্যানের প্রশ্নের জবাবে তিনি সূরা হুজুরাতের ১৩নং আয়াত পাঠ করার পাশাপাশি এর ইংরেজি অনুবাদ শোনান।  উক্ত আয়াতটি পাঠের মাধ্যমে তিনি শান্তি ও ভালবাসার কাঠামোর মধ্যে মানুষের মধ্যে পার্থক্য ও বৈচিত্র্যকে গ্রহণ করার আহ্বান জানান। আয়াতটির বাংলা অর্থ হচ্ছে:

স্বীকৃতি 
২০০৯ সালে তিনি টোয়েন্টিফার্স্ট সেঞ্চুরি লিডার্স ফাউন্ডেশন কর্তৃক মাত্র ৭ বছর বয়সে একজন "আনসান হিরো" তথা "অদৃশ্য বীর" হিসেবে স্বীকৃতি পেয়েছেন। ২০১৪ সালে কুয়েতের তৎকালীন আমির শেখ সাবাহ আল-আহমদ আল-সাবাহ তাকে "শান্তি দূত" নিযুক্ত করেন। এছাড়াও তিনি কাতার ফিন্যানশিয়াল সেন্টার কর্তৃপক্ষের শুভেচ্ছাদূত হিসেবেও দায়িত্ব পালন করেন। ২০১৭ সালে লেবানন-ভিত্তিক তাকরিম ফাউন্ডেশন তাকে শ্রেষ্ঠ তরুণ উদ্যোক্তা নির্বাচিত করে।

তথ্যসূত্র 

২০০২-এ জন্ম
২০২২ ফিফা বিশ্বকাপ
জীবিত ব্যক্তি
প্যারালিম্পিক মল্লক্রীড়াবিদ (ট্র্যাক অ্যান্ড ফিল্ড)
আরব ইউটিউবার
কাতারের সুন্নি মুসলিম
৮৮ (দ্ব্যর্থতা নিরসন)

৮৮ দ্বারা যা বোঝানো যেতে পারে:

 ৮৮ (সংখ্যা)
 ৮৮ খ্রিস্টাব্দ, ৮৮ খ্রিষ্টপূর্ব, ১৮৮৮ খ্রিষ্টাব্দ, ১৯৮৮ খ্রিষ্টাব্দ, ২০৮৮ খ্রিষ্টাব্দ, ইত্যাদির মধ্যে একটি।
 "৮৮", চক থেকে সাম ৪১-এর একটি গান
 "৮৮", দ্য বেক সেল দ্য কুল কিডসের গান
 দ্য ৮৮, একটি মার্কিন ইন্ডি রক ব্যান্ড
 ৮৮ (অ্যালবাম), ২০০৩ সালে নিউজিল্যান্ড ব্যান্ড মিনুইটের প্রথম অ্যালবাম
 হাইওয়ে ৮৮, ৮৮ নম্বর হাইওয়ে 
 দ্য ৮৮ (সান জোস), সান জোসে, ক্যালিফোর্নিয়া, মার্কিন যুক্তরাষ্ট্রের একটি আবাসিক আকাশচুম্বী ভবন
 ৮৮, পিয়ানোর একটি ডাকনাম যা সাধারণত এটিতে থাকা বোতামের সংখ্যা থেকে উদ্ভূত
 একটি মোর্স কোডের সংক্ষিপ্ত রূপ যার অর্থ "প্রেম ও চুম্বন"
 ৮৮ জেনারেশন স্টুডেন্টস গ্রুপ, একটি বার্মিজ গণতন্ত্রপন্থী আন্দোলন
 পারমাণবিক সংখ্যা ৮৮: রেডিয়াম
 প্রজাপতি প্রজাতি ডায়েথ্রিয়া, যার ডানার উপর ৮৮-এর মতো প্যাটার্ন রয়েছে
 ক্যালিকোর প্রজাপতি প্রজাপতি, যার ডানাতে ৮৮-এর মতো প্যাটার্ন রয়েছে
 ৮৮, বর্ণমালার অষ্টম অক্ষর "H" এর উপর ভিত্তি করে "হেইল হিটলার"-এর জন্য একটি কোড নম্বর
 ইউনিট ৮৮, নিউজিল্যান্ডের নাৎসি সংস্থা

আরও দেখুন
ইউনিট ৮৮

ইউনিট ৮৮ ছিল একটি নব্য-নাৎসি সংস্থা যা কলিন উইলসন কর্তৃক ওয়েলিংটনে প্রতিষ্ঠিত হয়েছিল এবং এটি নিউজিল্যান্ডের অকল্যান্ডে অবস্থিত। সংস্থাটি ১৯৯৭-১৯৯৮ সাল পর্যন্ত সবচেয়ে সক্রিয় ছিল এবং এখন বিলুপ্ত।

'HH' বা হেইল হিটলারের পাঠ হিসাবে ৮৮ ব্যবহার করার জন্য সংস্থাটির নামকরণ করা হয়েছে যা সাধারণত নব্য-নাৎসি গোষ্ঠী দ্বারা ব্যবহার করা হয়, তারা তাদের নীতিবাক্য হিসাবে বর্ণবাদী স্কিনহেড আন্দোলন ব্লাড অ্যান্ড অনার নামটিও ব্যবহার করেছিল। তারা ওয়েলিংটনে কার্যক্রম প্রসারিত করার চেষ্টা করেছিল, শহরে প্রচারণা চালিয়েছিল। নিউজিল্যান্ডের অন্যতম সহিংস গোষ্ঠী হিসাবে দেখা, ইউনিট 88 যুক্তি দিয়েছে যে তারা শুধুমাত্র আত্মরক্ষার জন্য সহিংসতাকে ব্যবহার করেছে।

১৯৯৭ সালে নাৎসিপন্থী সাহিত্য বিতরণের জন্য রেস রিলেশন অফিস কর্তৃক সংস্থাটির বিরুদ্ধে তদন্ত করা হয়েছিল। তদন্তটি বিচার মন্ত্রী ডগ গ্রাহাম সমর্থন করেছিলেন, যিনি নিউজিল্যান্ড ন্যাশনাল পার্টির এমপি প্যান্সি ওং-এর একটি প্রশ্নের জবাবে এই তথ্য জানিয়েছিলেন। সেই সময় দাবি করা হয়েছিল যে ইউনিট 88 সারা দেশে তাদের সদস্যপদ সম্প্রসারণের প্রক্রিয়াধীন ছিল। যা মূলত একটি বর্ণবাদী স্কিনহেড সংস্থা, যার প্রায় ১০০ সদস্য রয়েছে বলে দাবি করা হয়েছে, ইউনিট ৮৮ এবং কলিন কিং-আনসেলের মধ্যে সংযোগের অভিযোগ রয়েছে।

ইউনিট ৮৮ তাদের অকল্যান্ড ঘাঁটিতে নিউজিল্যান্ডের আশেপাশের সাদা জাতীয়তাবাদীদের জন্য একটি বৃহৎ জাতীয় সভা আয়োজন করে। এটি মিডিয়াতে ফাঁস হয়ে যায় এবং স্থানীয় গ্যাং ও পুলিশের সাথে কিছুটা ঝামেলা সৃষ্টি করে। ইউনিট ৮৮ ভেঙ্গে দেওয়া হয় এবং নির্বাচিত সদস্যরা নিউজিল্যান্ড হ্যামারস্কিনের সাথে যোগ দেয় যারা সেই সময়ে প্রসারিত হয়েছিল। মিঃ বার হ্যামারস্কিন নেশনে সম্পূর্ণভাবে যোগদানের প্রক্রিয়ার অংশ হিসাবে ৮৮ হ্যামারস নামে একটি গ্রুপ স্থাপন করেছিলেন। ওয়েলিংটন এবং ক্রাইস্টচার্চ উভয় স্থানে পুলিশের অভিযান এবং রাস্তায় সংঘর্ষ পুলিশের দৃষ্টি আকর্ষণ করায় ডোমিনিয়ন এবং প্রেস সংবাদপত্র এই সংযোগের কথা জানিয়েছে।

ইউনিট ৮৮ পুনঃপ্রতিষ্ঠার জন্য কিছু প্রচেষ্টা করা হয়েছে, কিন্তু এটি নিষ্ক্রিয় থেকে গেছে। অন্যান্য স্কিনহেড যারা ইউনিট ৮৮-এর প্রাথমিক গঠনের অংশ ছিল তারা দক্ষিণ অকল্যান্ডের ফ্রন্টলাইন স্কিনহেডস এর মতো অন্যান্য গ্রুপ গঠন করেছিল এবং কেও কে৯ অন্য উদীয়মান অকল্যান্ড গ্রুপ সাইকো স্কিনস এর সাথে যোগ দিয়েছে।

আরও দেখুন 

 নিউজিল্যান্ডে ফ্যাসিবাদ

তথ্যসূত্র

বহিঃসংযোগ 

 ইউনিট ৮৮ কর্তৃক ব্যবহৃত পতাকা

নব্য-নাৎসি সংস্থা
নিউজিল্যান্ডের রাজনৈতিক ইতিহাস
নিউজিল্যান্ড ভিত্তিক রাজনৈতিক দল
জাহাজমারা যুদ্ধ

জাহাজমারা যুদ্ধ ১১ আগস্ট ১৯৭১ ঐতিহাসিক জাহাজমারা যুদ্ধ সংঘটিত হয়। এইদিনটি বাংলাদেশের মুক্তিযুদ্ধে একটি গৌরবোজ্জ্বল দিন। এইদিন টাঙ্গাইলের কাদেরিয়া বাহিনীর যোদ্ধারা কমান্ডার হাবিবুর রহমানের নেতৃত্বে যমুনা ও ধলেশ্বরী নদীর মোহনায় পাকিস্তানের অস্ত্র ও রসদ বোঝাই ২টি যুদ্ধজাহাজ ধ্বংস করে।  এই যুদ্ধে উদ্ধার করা হয়েছিল বিপুল পরিমাণ সমরাস্ত্র।

মূল ঘটনা 
৫ আগস্ট ১৯৭১, মুক্তিবাহিনীর কাছে খবর আসে সদরঘাটে কয়েকটি বড় বড় জাহাজে অস্ত্র বোঝাই করা হচ্ছে। জাহাজগুলো বগুড়ার ফুলতলি তারপর রংপুর যাবে। কাদেরিয়া বাহিনীর নিয়ন্ত্রিত এলাকা টাঙ্গাইলের ভুয়াপুর ঘাট ঘেঁষে যাবে জাহাজগুলো।

৯ আগস্ট ১৯৭১ সিরাজকান্দি ঘাটে (বর্তমান যমুনা সেতুর অদূরে) এসে ভেড়ে ৭টি জাহাজ। মুক্তিযোদ্ধারা জেলের ছদ্মবেশ ধরেন আক্রমণের আগে কৌশলে জেনে যেন দরকারি তথ্য।

১০ আগস্ট অত্যাধুনিক অস্ত্র সস্ত্র ও গোলা বারুদ  বোঝাই ২ টি জাহাজ আক্রমণ করা হয়। এই যুদ্ধে ৩ জন মুক্তিযোদ্ধা শহীদ হন। ২০-২৫ জন পাক সেনা নিহত হয়। মুক্তিযোদ্ধারা জাহাজের দখল নেয়। বন্দী করা হয় বাকীদের। তারপর উদ্ধার করা হয় বিপুল পরিমাণ সামরিক অস্ত্র।

১১ তারিখ দুটি জাহাজেই আগুন ধরিয়ে দেয়া হয়। বাকী ৫টি জাহাজ পালিয়ে যেতে সক্ষম হয়। 

জাহাজ দুটি থেকে ১,৭০,০০০ মর্টার শেল উদ্ধার করা হয়। ৭০,০০০ গ্রেনেড, ১০ লক্ষের বেশি গুলি, ৫০০ এর অধিক বন্দুকসহ নানা রকম অস্ত্র পাওয়া যায়। মুক্তিবাহিনীর হাতে এত বিপুল পরিমাণ অস্ত্র (হানাদারদের হিসাবমতেই ২১ কোটি টাকা, যা বর্তমানে প্রায় ৪০০ কোটি টাকার বেশি)।

এই যুদ্ধের পর হাবিবুর রহমানের নাম হয়ে যায় জাহাজমারা হাবিব। তাকে বীর বিক্রম উপাধিতে ভূষিত করা হয়। কাদের সিদ্দিকী দুর্ধর্ষ এই যোদ্ধাকে “মেজর” বলে ডাকতেন।

তথ্যসূত্র

বহিঃসংযোগ 

কাদেরিয়া বাহিনী
বাংলাদেশের স্বাধীনতা যুদ্ধ
মুক্তিবাহিনী
আক্সেল দিসাসি

আক্সেল উইলসন আর্থার দিসাসি মাকিনিস বেলো (জন্ম: ১১ মার্চ ১৯৯৮) ফরাসি পেশাদার ফুটবলার। লিগ ওয়ানে মোনাকো ক্লাবের রক্ষণভাগে খেলেন।

ফ্রান্সে জন্মগ্রহণ করলেও তিনি কঙ্গো বংশোদ্ভূত। ২০১৭ সালের জিয়াক্স ডে লা ফ্রাঙ্কোফোনি প্রতিযোগিতাকে ঘিরে ডিআর কঙ্গোর অনূর্ধ্ব-২০ দলের সদস্যরূপে খেলার জন্যে আমন্ত্রণবার্তা লাভ করেন। ফ্রান্সের পক্ষে যুবদের আন্তর্জাতিকে খেলেন।

খেলোয়াড়ী জীবন 
পারি এফসি’র যুব একাডেমিতে প্রশিক্ষণ গ্রহণ করেন। ১১ ডিসেম্বর, ২০১৬ তারিখে ক্লাবের পক্ষে তাঁর অভিষেক পর্ব সম্পন্ন হয়। তবে, অভিষেক পর্ব সুখকর হয়নি। আরসি লেন্সের কাছে তার দল ১-০ ব্যবধানে পরাভূত হয়। এরপর, ২০১৬ সালে রেঁসে চলে যান। ৭ আগস্ট, ২০২০ তারিখে €১৩ মিলিয়ন ইউরোতে ফিবাবদ রেঁস থেকে এএস মোনাকোতে স্থানান্তর প্রক্রিয়া সম্পন্ন করেন। ঐ ক্লাবের সাথে ৫ বছরের চুক্তিতে স্বাক্ষর করেছেন। ২৩ আগস্ট সাবেক ক্লাব রেঁসের বিপক্ষে লিগের খেলায় অংশ নেয়ার মাধ্যমে প্রথম খেলেন। খেলাটি ২-২ ব্যবধানে ড্রয়ে পরিণত হয় ও তিনি একটি গোল করেছিলেন।

১৪ নভেম্বর, ২০২২ তারিখে ফিফা বিশ্বকাপ ফুটবল খেলার জন্যে ফ্রান্স দলের সদস্য হন। আঘাতপ্রাপ্ত প্রেসনেল কিম্পেম্বের পরিবর্তে তাঁকে দলে অন্তর্ভূক্ত করা হয়।

তথ্যসূত্র

বহিঃসংযোগ 
 
 

১৯৯৮-এ জন্ম
জীবিত ব্যক্তি
ফরাসি ফুটবলার
ফুটবল রক্ষণভাগের খেলোয়াড়
পারি ফুটবল ক্লাবের খেলোয়াড়
স্তাদ দে রেঁসের খেলোয়াড়
মোনাকো ফুটবল ক্লাবের খেলোয়াড়
লিগ ১-এর খেলোয়াড়
লিগ ২-এর খেলোয়াড়
২০২২ ফিফা বিশ্বকাপের খেলোয়াড়
কৃষ্ণাঙ্গ ফরাসি ক্রীড়াবিদ
ফ্রান্সের আন্তর্জাতিক যুব ফুটবলার
ফ্রান্সের আন্তর্জাতিক ফুটবলার
প্রিমিয়ার লিগের খেলোয়াড়
অ্যাস্টন ভিলা ফুটবল ক্লাবের খেলোয়াড়
চেলসি ফুটবল ক্লাবের খেলোয়াড়
উয়েফা কনফারেন্স লিগ বিজয়ী খেলোয়াড়
ফুটবল সেন্ট্রাল ডিফেন্ডার
ফরাসি জাতীয় চ্যাম্পিয়নশিপ ৩-এর খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
ইংল্যান্ডে ফরাসি প্রবাসী ক্রীড়াবিদ
২১শ শতাব্দীর ফরাসি পুরুষ ক্রীড়াবিদ
জামাল উদ্দিন ভূঞা

জামাল উদ্দিন ভূঞা একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্যারাসাইটোলজি বিভাগের অধ্যাপক এবং বিশ্ববিদ্যালয়টির সাবেক উপাচার্য।

প্রাথমিক জীবন
জামাল উদ্দিন ব্রাহ্মণবাড়িয়া জেলার আখাউড়া উপজেলায় জন্মগ্রহণ করেন।

কর্মজীবন
জামাল উদ্দিন ভূঞা ভেটেরিনারি সার্জন হিসেবে কর্মজীবন শুরু করেন। তিনি দীর্ঘদিন সিলেট কৃষি বিশ্ববিদ্যালয়ে অধ্যাপনা করেছেন। অধ্যাপনার পাশাপাশি তিনি সিকৃবির সিন্ডিকেট সদস্য, রেজিস্ট্রার, ডিন, ছাত্র পরামর্শ ও নির্দেশনা দপ্তরের পরিচালক, ভেটেরিনারি ক্লিনিকের পরিচালক, শারীরিক শিক্ষা বিভাগের পরিচালক, খামারের পরিচালক, আইকিএসির অতিরিক্ত পরিচালক, বিভাগীয় প্রধান এবং হোস্টেল সুপারসহ বিভিন্ন দায়িত্ব পালন করেন। বিভিন্ন পেশাজীবী সংগঠনেও তিনি নেতৃত্ব দিয়েছেন। তিনি সিলেট কৃষি বিশ্ববিদ্যালয় শিক্ষক সমিতির সভাপতি ও কৃষিবিদ ইনস্টিটিউশন বাংলাদেশ সিলেট চ্যাপ্টারের সভাপতি হিসেবে অবদান রেখেছেন। ২০২২ সালের ২১ নভেম্বর থেকে ২০২৪ সালের ২১ আগস্ট পর্যন্ত তিনি সিলেট কৃষি বিশ্ববিদ্যালয়ের উপাচার্য হিসেবে দায়িত্ব পালন করেন।

তথ্যসূত্র

ব্রাহ্মণবাড়িয়া জেলার ব্যক্তি
সিলেট কৃষি বিশ্ববিদ্যালয়ের শিক্ষক
সিলেট কৃষি বিশ্ববিদ্যালয়ের উপাচার্য
সংযুক্ত আরব আমিরাতের সংসদীয় নির্বাচন, ২০০৬

ফেডারেল জাতীয় কাউন্সিলের ৪০ জন সদস্যের অর্ধেক নির্বাচন করার জন্য ২০০৬ সালের ডিসেম্বরে সংযুক্ত আরব আমিরাতে প্রথমবারের মতো সংসদ নির্বাচন অনুষ্ঠিত হয়। ১৬ ডিসেম্বর আবুধাবি এবং ফুজাইরাহ, ১৮ ডিসেম্বর দুবাই এবং রাস আল-খাইমাতে এবং ২০ ডিসেম্বর শারজাহ, আজমান এবং উম্ম আল-কুওয়াইনে ভোটগ্রহণ অনুষ্ঠিত হয়।

নির্বাচনী ব্যবস্থা 

ফেডারেল জাতীয় কাউন্সিলের ৪০ জন সদস্যের মধ্যে ২০ জন নির্বাচিত সদস্য এবং প্রতিটি আমিরাতের শাসকদের দ্বারা নিযুক্ত ২০ জন সদস্য ছিল।

নির্বাচনগুলি ইলেক্টোরাল কলেজ ব্যবহার করে অনুষ্ঠিত হয়েছিল, যেখানে ১৮ বছরের বেশি বয়সী ৩০০,০০০ এর বেশি নাগরিকদের মধ্যে মাত্র ৬,৬৮৯ জন ভোট দেওয়ার অনুমতি পেয়েছিল, যার মধ্যে ১,১৬৩ জন মহিলা ছিলেন। ইলেক্টোরাল কলেজের সদস্যরা সাতটি আমিরাতের শাসকদের দ্বারা নির্বাচিত হয়েছিল।

ফলাফল 

৪ ফেব্রুয়ারি ২০০৭-এ ঘোষিত নিযুক্ত সদস্যদের মধ্যে শুধুমাত্র একজন মহিলা নির্বাচিত হন (আমাল আল কুবাইসি আবুধাবিতে) এবং আটজন নিযুক্ত সদস্য ছিলেন। উম্ম আল-কাইওয়াইন ছিল একমাত্র আমিরাত যার নারী প্রতিনিধিত্ব ছিল না।

পরিণাম 

রাষ্ট্রপতি খলিফা বিন জায়েদ আল নাহিয়ান ১২ ফেব্রুয়ারি ২০০৭-এ নবনির্বাচিত ফেডারেল জাতীয় কাউন্সিল চালু করেন।

তথ্যসূত্র 

২০০৬-এ সংযুক্ত আরব আমিরাত
২০০৬-এ এশিয়ায় নির্বাচন
সংযুক্ত আরব আমিরাতে নির্বাচন
নির্দলীয় নির্বাচন
অলি ওয়াটকিন্স

অলি জর্জ আর্থার ওয়াটকিন্স (, ; জন্ম: ৩০ ডিসেম্বর ১৯৯৫; অলি ওয়াটকিন্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব অ্যাস্টন ভিলা এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

ওয়াটকিন্স ২০২১ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৭ ম্যাচে ২টি গোল করেছেন।

প্রারম্ভিক জীবন 
অলি জর্জ আর্থার ওয়াটকিন্স ১৯৯৫ সালের ৩০শে ডিসেম্বর তারিখে ইংল্যান্ডের নিউটন অ্যাবোটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০২১ সালের ২৫শে মার্চ তারিখে, ২৫ বছর, ২ মাস ও ২৫ দিন বয়সে, ডান পায়ে ফুটবল খেলায় পারদর্শী ওয়াটকিন্স সান মারিনোর বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৬৩তম মিনিটে আক্রমণভাগের খেলোয়াড় ডোমিনিক কালভার্ট-লুইনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ইংল্যান্ড ৫–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে ওয়াটকিন্স সর্বমোট ৫ ম্যাচে ১টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 
 

১৯৯৫-এ জন্ম
জীবিত ব্যক্তি
ইংরেজ ফুটবলার
ফুটবল ফরোয়ার্ড
ইংল্যান্ডের আন্তর্জাতিক ফুটবলার
এক্সিটার সিটি ফুটবল ক্লাবের খেলোয়াড়
ব্রেন্টফোর্ড ফুটবল ক্লাবের খেলোয়াড়
অ্যাস্টন ভিলা ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
জাতীয় লিগের (ইংরেজ ফুটবল) খেলোয়াড়
প্রিমিয়ার লিগের খেলোয়াড়
উয়েফা ইউরো ২০২৪-এর খেলোয়াড়
পুরুষ ফুটবল ফরোয়ার্ড
কৃষ্ণাঙ্গ ইংরেজ ক্রীড়াবিদ
লর্ড ম্যাকলের নিম্নগামী পরিস্রবণ শিক্ষানীতি, ১৮১৩

লর্ড ম্যাকলের নিম্নগামী পরিস্রবণ শিক্ষানীতি, ১৮১৩ ব্রিটিশ ভারতে প্রণীত ইংরেজদের সর্বপ্রথম শিক্ষানীতি। এই শিক্ষানীতি প্রবর্তন করেন ইংরেজ রাজনীতিবিদ টমাস ব্যাবিংটন ম্যাকলে। এই শিক্ষানীতি ভারতের প্রাথমিক শিক্ষা কাঠামো গঠন করার জন্য প্রণয়ন করা হয়েছিলো। এই শিক্ষানীতি উপমহাদেশে স্থানীয়ভাবে চুইয়ে পড়া শিক্ষানীতি নামেও পরিচিত ছিলো। ১৮১৩ সালে ব্রিটিশ সরকারের একটি আইনের মাধ্যমে উপমহাদেশের জনগণের শিক্ষাক্ষেত্রে এক লক্ষ টাকা বাজেট করা হয়। এই টাকা কীভাবে খরচ করা হবে, সেইজন্য বিভিন্ন শিক্ষাবিদদের পরামর্শ নেওয়া হয়। এই পরামর্শের জের ধরেই টমাস ব্যাবিংটন ম্যাকলে একটি পরামর্শ দেন, সেই প্রস্তাব থেকেই এই শিক্ষানীতি তৈরি হয়। 

এই শিক্ষানিতিতে ম্যাকলে প্রস্তাব করেছিলো, উপমহাদেশে আমাদের শাসনকর্ম চালাতে দোভাষী তৈরি করতে হবে, যারা স্থানীয় ভাষার সঙ্গে আমাদের ইংরেজি ভাষার যোগাযোগ করিয়ে দিবে। এই নীতির ফলে উপমহাদেশের মানুষ ইংরেজি ভাষা ও তাদের সংস্কৃতির দিকে ঝুকে পরেছিলো। এই নীতি ভারতের দেশীয় শিক্ষা ব্যবস্থার ধ্বংস ডেকে এনেছিল। এতে দেশীয় ভাষা, সাহিত্য, প্রাথমিক বিদ্যালয়সমূহ নিস্তেজ হয়ে পড়ে।

আরো দেখুন 
 উডের ডেসপ্যাচ, ১৮৫৪
 সার্জেন্ট স্কিম, ১৯৪৪
 হান্টার কমিশন, ১৮৮২

তথ্যসূত্র 

১৮১৩-এ ব্রিটিশ ভারতে প্রতিষ্ঠিত
ব্রিটিশ ভারতের শিক্ষা কমিশন
ভারতে শিক্ষার ইতিহাস
বাঘিয়া আল আমিন কামিল মাদ্রাসা

বাঘিয়া আল আমিন কামিল মাদ্রাসা বরিশাল সিটি কর্পোরেশনের অভ্যন্তরে অবস্থিত একটি আলিয়া মাদ্রাসা। এটি ১৯৭৫ সালে মাস্টার আবদুর রহমান সিটি কর্পোরেশনের ২৯ নং ওয়ার্ডে প্রতিষ্ঠিত করেছে। মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। এছাড়াও মাদ্রাসার দাখিল ও আলিম সেকশন বাংলাদেশ মাদ্রাসা শিক্ষাবোর্ডের নিয়ন্ত্রণে পরিচালিত হয়ে থাকে। মাদ্রাসার ইআইআইএন নাম্বার ১০০৮৩৪ এবং এমপিও নাম্বার ৫১০৮০৯২৪০১। এই মাদ্রাসাটিতে ইসলামি আরবি বিশ্ববিদ্যালয় থেকে অনুমতিপ্রাপ্ত অনার্স কোর্স চালু রয়েছে। মাদ্রাসার বর্তমান অধ্যক্ষের নাম মাওলানা মোহাম্মদ আবদুর রব।

ইতিহাস 
বরিশাল শহরে ইসলামি শিক্ষাকে সম্প্রসারিত করতে স্থানীয় আলহাজ্ব মাস্টার আবদুর রহমান এই মাদ্রাসাটি প্রতিষ্ঠা করার উদ্যোগ গ্রহণ করেন। জৌনপুরের পীর মাওলানা ওয়াসেল আহমাদ সিদ্দিকী এবং মাওলানা এনায়েতুর রহমান বেগের সহযোগিতায় মাদ্রাসাটি ১৯৭৫ সালে প্রতিষ্ঠা লাভ করে। মাদ্রাসার নামকরণের ক্ষেত্রে ইসলামের নবী মুহাম্মাদের উপাধি থেকে আল আমিন শব্দটুকু গ্রহণ করা হয়েছে। ১৯৭৫ সালে প্রতিষ্ঠার পর মাত্র ৩ বছর পরেই মাদ্রাসাটিতে দাখিল শ্রেণী বাংলাদেশ সরকার কর্তৃক অনুমোদন লাভ করে। পরবর্তীতে ১৯৮১ সালে আলিম স্তর অনুমোদন লাভ করে। এরপরে মাদ্রাসা উন্নয়নের ধারাবাহিকভাবে ১৯৮৫ সালে ফাজিল শ্রেণীর ও ১৯৯৫ সালে কামিল শ্রেণীর অনুমোদন লাভ করে।

২০০৬ সালের ইসলামী বিশ্ববিদ্যালয় সংশোধনী আইন, ২০০৬ অনুসারে বাংলাদেশের ১,০৮৬টি ফাজিল মাদ্রাসা ও ১৯৮টি কামিল মাদ্রাসা কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ ইসলামি আরবি বিশ্ববিদ্যালয় প্রতিষ্ঠা করা হলে, এটি এই বিশ্ববিদ্যালয়ের অধিভুক্ত নিয়ে স্থানান্তরিত করা হয়।

শিক্ষা কার্যক্রম 
১৯৯৫ সালে মাদ্রাসাটিতে কামিল শ্রেণী অনুমোদন লাভ করে হাদিস বিভাগ খোলা হয়, এরপর ২০০২ সালে কামিলে তাফসির চালু করা হয়। এছাড়াও ২০০৩ সালে মাদ্রাসায় মাধ্যমিক লেভেলে কারিগরি ভোকেশনাল কোর্স এবং ২০০৪ সালে উচ্চ মাধ্যমিক লেভেলে বিএম কোর্স চালু করা হয়। এই মাদ্রাসাটি আলিয়া মাদ্রাসার সরকারি পরীক্ষার কেন্দ্র হিসাবে ব্যবহৃত হয়, জেডিসি থেকে শুরু করে কামিল স্নাতকোত্তর শ্রেণীর সকল পাবলিক পরীক্ষা এখানে সংঘঠিত হয়। প্রতিষ্ঠানে যেসকল একাডেমিক সুবিধা চালু আছে, সেগুলো:

আরও দেখুন 
 চরমোনাই আহসানাবাদ রশীদিয়া কামিল মাদ্রাসা
 পশ্চিম শাওড়া আলিম মাদরাসা
 হানুয়া লক্ষ্মীপাশা মুহাম্মাদিয়া আলিম মাদ্রাসা

তথ্যসূত্র 

১৯৭৫-এ প্রতিষ্ঠিত শিক্ষাপ্রতিষ্ঠান
১৯৭৫-এ বাংলাদেশে প্রতিষ্ঠিত
বরিশাল জেলার আলিয়া মাদ্রাসা
বাংলাদেশের কামিল মাদ্রাসা
বরিশাল জেলার মহাবিদ্যালয়
বরিশাল সদর উপজেলা
সংযুক্ত আরব আমিরাতের সংসদীয় নির্বাচন, ২০১১

ফেডারেল জাতীয় কাউন্সিলের অর্ধেক সদস্যকে নির্বাচিত করার জন্য ২৪ সেপ্টেম্বর ২০১১ তারিখে সংযুক্ত আরব আমিরাতে সংসদীয় নির্বাচন অনুষ্ঠিত হয়। নির্বাচনগুলি ইলেক্টোরাল কলেজগুলি ব্যবহার করে অনুষ্ঠিত হয়েছে, যা ২০০৬ সালের নির্বাচনে প্রায় ৬,০০০ সদস্য থেকে ১২৯,২৭৪-এ প্রসারিত হয়। যাইহোক, মাত্র ৩৫,৮৭৭ জন ভোটার ভোট দিয়েছেন, যেখানে ভোটার উপস্থিতি ২৮%।

নির্বাচনী কলেজ 

২০১১ সালের সংসদীয় নির্বাচনে ১২৯,২৭৪ জন সদস্য নিয়ে একটি সম্প্রসারিত নির্বাচনী কলেজ ছিল, যার মধ্যে ৪৬% মহিলা এবং ৫৪% পুরুষ ছিল, যার মধ্যে ৩৫% ছিল ৩০ বছরের কম বয়সী।

প্রার্থী 

১৪ থেকে ১৭ আগস্টের মধ্যে প্রার্থীদের মনোনয়ন দেওয়া হয়।  ২০ আগস্ট ২০১১-এ, জাতীয় নির্বাচন কমিশন প্রার্থীদের প্রাথমিক তালিকা ঘোষণা করে যে, ইলেক্টোরাল কলেজের ৪৬৯ জন সদস্য সংসদ নির্বাচনে প্রতিদ্বন্দ্বিতা করার জন্য প্রার্থী হওয়ার জন্য নিজেদের মনোনীত করেছেন। ৪৬৯ জন মনোনীত প্রার্থীর মধ্যে নারী ছিলেন ৮৫ জন। 

শেষ মুহূর্তের আবেদনগুলো বিবেচনায় নেওয়ার পর চূড়ান্ত তালিকায় ৪৭৭ জন প্রার্থীকে অন্তর্ভুক্ত করা হয়েছে।

প্রচারণা 

প্রচারের সময়কাল ৪ থেকে ২১ সেপ্টেম্বর ২০১১ পর্যন্ত স্থায়ী হয়।  কিছু পর্যবেক্ষক প্রার্থীদের প্রচারণার জন্য আরও সময় দেওয়ার জন্য ভোট প্রক্রিয়া বিলম্বের আহ্বান জানিয়েছেন।   

প্রার্থীদের প্রচারে ধর্ম ব্যবহার করা নিষিদ্ধ করা হয়,  এবং ব্যয় সীমাবদ্ধ ছিল ২ মিলিয়ন দিরহাম ।

পরিণাম 

মোহাম্মদ আল-মুর ফেডারেল জাতীয় কাউন্সিলের স্পিকার হিসেবে বিনা প্রতিদ্বন্দ্বিতায় নির্বাচিত হন।

তথ্যসূত্র 

২০১১-এ এশিয়ায় নির্বাচন
২০১১-এ সংযুক্ত আরব আমিরাত
সংযুক্ত আরব আমিরাতে নির্বাচন
নির্দলীয় নির্বাচন
আল রিহলা (বল)

আল রিহলা (; 'ভ্রমণ') হচ্ছে অ্যাডিডাসের তৈরি একটি ফুটবল। এটি কাতারে অনুষ্ঠিত ২০২২ ফিফা বিশ্বকাপের অফিসিয়াল ম্যাচ বল।      বলটিতে একটি সাসপেন্ডেড ইনর্শিয়াল মেজারমেন্ট ইউনিট (আইএমইউ) থাকে যা ভিডিও অ্যাসিস্ট্যান্ট রেফারিকে (ভিএআর) তাৎক্ষণিকভাবে অত্যন্ত বিস্তারিত বল মুভমেন্ট ডেটা সরবরাহ করে।

তথ্যসূত্র 

২০২২ ফিফা বিশ্বকাপ
আডিডাস ফুটবল
ফিফা বিশ্বকাপের বল
আমার সাধ না মিটিলো

আমার সাধ না মিটিলো হল কমলাকান্ত ভট্টাচার্যের রচিত একটি শ্যামা সঙ্গীত বা কালী ভজন। এই গানে কবি আকাঙ্ক্ষার অসারতা নির্দেশ করেছেন এবং তা থেকে মুক্তি পাওয়ার জন্য তিনি যে কষ্টগুলি অতিক্রম করেছিলেন তা ব্যাখ্যা করেছেন। এছাড়াও আমরা তাকে সমাজের প্রেমহীনতায় অসন্তুষ্ট দেখি এবং এইভাবে এই পৃথিবী থেকে পালাতে চাই এবং তাকে আশ্রয় দেওয়ার জন্য দেবী কালীর কাছে প্রার্থনা করছি। পান্নালাল ভট্টাচার্য এই গান গেয়ে বিখ্যাত হয়েছিলেন। পরবর্তীতে এই গানটি বিভিন্ন কুমার শানু, অনুরাধা পৌডওয়াল, সোমচাঁদাসহ আরও অনেক শিল্পী গেয়েছেন।

স্বরলিপি 
মা..

আমার সাধ না মিটিল আশা না পুরিলো

সকলি ফুরায়ে যায় মা,

জনমের শোধ ডাকি গো মা তোরে,

কোলে তুলে নিতে আয় মা

সকলি ফুরায়ে যায় মা,

পৃথিবীর কেউ ভালতো বাসে না

এ পৃথিবী ভাল বাসিতে জানে না,

যেথা আছে শুধু ভাল বাসাবাসি

সেথা যেতে প্রাণ চায় মা

সকলি ফুরায়ে যায় মা,

বড় দাগা পেয়ে বাসনা তেজেছি

বড় জ্বালা সয়ে কামনা ভুলেছি,

অনেক কেঁদেছি কাঁদিতে পারি না,

বুক ফেটে ভেঙ্গে যায় মা

সকলই ফুরায়ে যায় মা

আধুনিক সংস্করণ 
নিচে কিছু আধুনিক সংস্করণের তথ্য দেওয়া হলো:

কুমার শানু

চাঁপাডাঙ্গার বৌ (চলচ্চিত্র) 
১৯৮৬ সালে নায়করাজ রাজ্জাক পরিচালিত চাঁপাডাঙ্গার বৌ সিনেমায় খুরশিদ আলমের কন্ঠে গানটি গাওয়া হয়:

টি সিরিজ ভক্তি সাগর 
মাগো আনন্দময়ী অ্যালবাম থেকে আমার সাধ না মিতিলো শ্যামা সঙ্গীতটি গেয়েছেন অনুরাধা পৌডওয়াল। পুরুষ সংস্করণের গানটি গেয়েছেন কুমার শানু। দীপাবলি স্পেশাল বাংলা গানের মিউজিক করেছেন শেখর সেন।

SVF ডিভশনাল

তথ্যসূত্র 

শ্যামা সঙ্গীত
হিন্দু সঙ্গীত
হিন্দু ভক্তিমূলক গান
বাংলা ভাষার গান
জনি উইলিয়ামস

জোনাথন পিটার উইলিয়ামস (জন্ম ৯ অক্টোবর ১৯৯৩) একজন ওয়েলশ পেশাদার ফুটবলার যিনি ওয়েলস জাতীয় দল  হয়ে একজন মিডফিল্ডার হিসেবে খেলেন।

উইলিয়ামস ক্রিস্টাল প্যালেসে তার কর্মজীবন শুরু করেন এবং নটিংহ্যাম ফরেস্ট, মিল্টন কেইনস ডনস, ইপসউইচ টাউন এবং সান্ডারল্যান্ডে লোন স্পেল ছিল। দুই বছর পর ২০২১ সালের ফেব্রুয়ারিতে কার্ডিফ সিটিতে যাওয়ার আগে তিনি ২০১৯ সালের জানুয়ারিতে চার্লটন অ্যাথলেটিকের জন্য একটি স্থায়ী চুক্তিতে স্বাক্ষর করেন।

তিনি "জোনিস্তা" নামে সমধিক পরিচিত।  তিনি ওয়েলশ স্কোয়াড ছিলেন। যার কারণে তাঁর দল ২০১৬ ইউরোপীয় চ্যাম্পিয়নশিপের সেমি-ফাইনাল পর্বে পৌঁছায়।

তথ্যসূত্র 

১৯৯৩-এ জন্ম
জীবিত ব্যক্তি
ওয়েলসের আন্তর্জাতিক যুব ফুটবলার
ওয়েলসের অনূর্ধ্ব-২১ আন্তর্জাতিক ফুটবলার
ওয়েলসের আন্তর্জাতিক ফুটবলার
ক্রিস্টাল প্যালেস ফুটবল ক্লাবের খেলোয়াড়
নটিংহ্যাম ফরেস্ট ফুটবল ক্লাবের খেলোয়াড়
ইপ্সউইচ টাউন ফুটবল ক্লাবের খেলোয়াড়
মিল্টন কিঞ্জ ডঞ্জ ফুটবল ক্লাবের খেলোয়াড়
সান্ডারল্যান্ড এএফসির খেলোয়াড়
চার্ল্টন অ্যাথলেটিক ফুটবল ক্লাবের খেলোয়াড়
কার্ডিফ সিটি ফুটবল ক্লাবের খেলোয়াড়
সুইন্ডন টাউন ফুটবল ক্লাবের খেলোয়াড়
জিলিংহাম ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
প্রিমিয়ার লিগের খেলোয়াড়
উয়েফা ইউরো ২০১৬-এর খেলোয়াড়
উয়েফা ইউরো ২০২০-এর খেলোয়াড়
২০২২ ফিফা বিশ্বকাপের খেলোয়াড়
পুরুষ ফুটবল ফরোয়ার্ড
ইউসুফ আইয়ুব খান

ইউসুফ আইয়ুব খান (জন্ম ১৯৬১ সালে)  পাকিস্তানি রাজনীতিবিদ যাকে ২০১৩ সালে পাকিস্তানের সুপ্রিম কোর্ট কর্তৃক অযোগ্য ঘোষণা করা হয়েছিল। তিনি সাবেক সামরিক স্বৈরশাসক ও প্রেসিডেন্ট আইয়ুব খানের নাতি।

ইউসুফ আইয়ুব পাকিস্তানের খাইবার পাখতুনখোয়ার হরিপুর জেলার রেহানা গ্রামে জন্মগ্রহণ করেন। তার পিতা শওকত আইয়ুব, প্রয়াত আইয়ুব খানের ছেলে এবং রাজনীতিবিদ গোহর আইয়ুব খানের ভাই। তিনি তারিন উপজাতির একজন হিন্দকোয়ান ।  তিনি উচ্চ বিদ্যালয় পাশ করে পাকিস্তানের অ্যাবোটাবাদের আর্মি বার্ন হল কলেজে শিক্ষা লাভ করেন। 

তিনি অতীতে বেশ কয়েকটি নির্বাচনে জয়লাভ করেছিলেন এবং প্রাদেশিক মন্ত্রীও ছিলেন। তিনি ১৯৮৮ থেকে ১৯৯০ সাল পর্যন্ত মুখ্যমন্ত্রী আফতাব আহমেদ খান শেরপাওয়ের মন্ত্রিসভায় স্বতন্ত্র প্রার্থী হিসাবে পরিবহন ের প্রাদেশিক মন্ত্রী ছিলেন এবং সরকার বরখাস্ত হওয়ার পরে, পরবর্তী মন্ত্রিসভা না হওয়া পর্যন্ত তিনি আবার মীর আফজাল খানের তত্ত্বাবধায়ক মন্ত্রিসভায় অন্তর্ভুক্ত হন। এরপর তিনি ১৯৯৩ সালের সাধারণ নির্বাচনে প্রতিদ্বন্দ্বিতা করেন এবং স্বতন্ত্র প্রার্থী হিসাবে জয়ী হন, কিন্তু পরে পিএমএল এন-এ যোগ দেন এবং তার সরকার প্রতিস্থাপন না হওয়া পর্যন্ত মুখ্যমন্ত্রী পীর সাবির শাহের মন্ত্রিসভায় শিক্ষা মন্ত্রণালয়ের জন্য পোর্টফোলিও দেওয়া হয়। এরপর তিনি ১৯৯৬ সাল পর্যন্ত বিধানসভায় বিরোধী দলের উপনেতা হিসেবে দায়িত্ব পালন করেন। ১৯৯৭ সালের সাধারণ নির্বাচনে তিনি পিএমএল এন-এর টিকিটে পুনরায় জয়লাভ করেন এবং পরে ১৯৯৭ সালের ২১ ফেব্রুয়ারি থেকে ১৯৯৯ সালের ১২ অক্টোবর পর্যন্ত তৎকালীন মুখ্যমন্ত্রী সরদার মেহতাব আব্বাসির নতুন মন্ত্রিসভায় অন্তর্ভুক্ত হন, যতক্ষণ না সামরিক আইন সংঘটিত হয়, ৮ থেকে ৯ টি পোর্টফোলিও সহ। ১৯৯৭ সালের সাধারণ নির্বাচনে তিনি পিএমএল এন-এর টিকিটে পুনরায় জয়লাভ করেন এবং পরে ১৯৯৭ সালের ২১ ফেব্রুয়ারি থেকে ১৯৯৯ সালের ১২ অক্টোবর পর্যন্ত তৎকালীন মুখ্যমন্ত্রী সরদার মেহতাব আব্বাসির নতুন মন্ত্রিসভায় অন্তর্ভুক্ত হন, যতক্ষণ না সামরিক আইন সংঘটিত হয়, ৮ থেকে ৯ টি পোর্টফোলিও সহ। ২০০২ সালের সাধারণ নির্বাচনে তিনি পিএমএল এন-এর টিকিটে পুনরায় প্রাদেশিক পরিষদের জন্য প্রতিদ্বন্দ্বিতা করেছিলেন, কিন্তু মোশাররফের শাসনকালে এবং পিএমএল এন বিরোধী চাপের সময় তিনি ব্যর্থ হয়েছিলেন। ২০০৫ সালে তিনি জেলা নাজিম নির্বাচনে প্রতিদ্বন্দ্বিতা করেছিলেন, এই বার তিনি সফল হয়েছিলেন এবং ২ জন পিএমএল এন প্রার্থীর মধ্যে একজন ছিলেন যারা মোশাররফের শাসনের তীব্র বিরোধিতা সত্ত্বেও জেলা নাজিম আসনে জয়লাভ করেছিলেন এবং ২০১০ সাল পর্যন্ত জেলা নাজিম ছিলেন। ২০১১ সালে পিটিআইতে যোগদানের পর, তিনি পিটিআই-এর টিকিটে প্রাদেশিক নির্বাচনের জন্য প্রতিদ্বন্দ্বিতা করেছিলেন এবং এবার সফল হয়েছিলেন এবং পরে পারভেজ খাট্টাকের প্রাদেশিক মন্ত্রিসভায় অন্তর্ভুক্ত হন এবং ডিগ্রি ইস্যুতে অযোগ্য না হওয়া পর্যন্ত তাকে সিঅ্যান্ডডাব্লিউ-এর জন্য পোর্টফোলিও দেওয়া হয়। বর্তমানে তার প্রাদেশিক আসনটি তার ভাই আকবর আইয়ুব খানের সাথে রয়েছে, যিনি তার অযোগ্যতার পরে উপ-নির্বাচনে জয়লাভ করেন এবং ২০১৮ সাল পর্যন্ত সিঅ্যান্ডডাব্লিউ পোর্টফোলিও সহ প্রাদেশিক মন্ত্রিসভায় অন্তর্ভুক্ত হন।

আরও দেখুন 

 রাজা সিকান্দার জামান
 হাবিবুল্লাহ খান তারিন
 ওমর আইয়ুব খান

তথ্যসূত্র 

১৯৬১-এ জন্ম
জীবিত ব্যক্তি
হরিপুর জেলার ব্যক্তি
আর্মি বার্ন হল কলেজের প্রাক্তন শিক্ষার্থী
আইয়ুব খান পরিবার